13-jarige verdrink in KZN-swembadArgieffoto ŉ Dertienjarige seun het Vrydagmiddag in ŉ openbare swembad in KwaZulu-Natal verdrink. Shawn Herbst, woordvoerder van Netcare 911, het gesê paramedici is omstreeks 12:50 na die toneel in Umlazi G-section ontbied. “Lewensredders het op die seun se liggaam afgekom. Hulle het hom uit die water gehaal, maar hy het nie reageer nie.” Lewensredders het dadelik KPR toegepas, maar sy toestand het versleg en hy is op die toneel dood verklaar.